Hei!

Toimituksen alkukokouksessa 20.4.2022 otettiin haltuun omaisuutta uuden voimansiirtolinjan Alajärvi – Perho B 110 kV rakentamista varten. Voimansiirtolinja on sen jälkeen rakennettu valmiiksi ja Maanmittauslaitos on kartoittanut uuden linjan sekä laatinut johtoalueesta kartat ja selitelmät. Johtoalueen rajamerkit on tarkistettu, ja tarvittaessa suoritetaan rajankäynnit.

Tässä toimitetaan maanomistajille tilakohtaiset karttaotteet ja selitelmät lunastettavasta omaisuudesta. Tiekunnille toimitetaan vain kartat.

Lunastustoimituksessa rahakorvausta voidaan määrätä menetetystä omaisuudesta, vahingosta tai haitasta, mutta lunastajaa ei voida velvoittaa suorittamaan korjaavia toimenpiteitä.

Lunastustoimikunta tulee päättämään korvauksista viran puolesta. Tätä varten haluamme varmistaa, että lunastettavan omaisuuden tiedot ovat oikein. Siksi kehotamme nyt maanomistajia tarkistamaan selitelmistä ilmenevät tiedot, sekä ilmoittamaan toimitusinsinöörille mahdollisista korjauksista.

Maanomistaja voi myös esittää oman vapaamuotoisen korvausvaatimuksen. Ohje korvausvaatimuksen tekemiseen on tämän lähetyksen liitteenä. Oma korvausvaatimus kannattaa ainakin esittää, jos voimansiirtolinjan rakentamisesta olisi aiheutunut jotain vahinkoa, eikä johdon rakentaja ole tätä vielä korjannut, tai jos uudesta voimansiirtolinjasta olisi aiheutunut kiinteistöön jotain ylimääräisä kustannuksia tai pysyvää haittaa.

Pyydämme että korjaustiedot ja korvausvaatimukset esitetään joko kirjallisina tai sähköpostin välityksellä. Yhteystiedot lukevat alempana. Määräaika korjaustietojen ilmoittamista ja korvausvaatimusten jättämistä varten on 3.1.2025 asti.

Lunastuskorvausten maksamista varten maanomistajan on ilmoitettava tilitietojaan. Tätä varten hän voi täyttää liitteenä olevaa lomaketta sekä palautta sen toimitusinsinöörille, joko sellaisenaan kirjepostina tai sähköpostin liitteenä. Jos kiinteistön omistaja on kuolinpesä, tai jos kiinteistö on muutenkin yhteisomistuksessa, korvaus maksetaan ensisijaisesti yhteiselle pankkitilille. Jos yhteistä tiliä ei ole, korvaus voidaan muiden osakkaiden antaman valtakirjan nojalla maksaa myös omistajan yksityiselle tilille.

Jos jonkun kiinteistön omistaja olisi tuntematon, tai jos omistaja ei suostu ilmoittamaan tilitietojaan, niin korvaus talletetaan Aluehallintovirastoon. Oikealla omistajalla on sitten 10 vuotta aikaa nostaa talletettu korvaussumma.

Jos joku kiinteistö olisi ulosmitattu, tai jos kiinteistön arvo lunastuksen jälkeen ei enää riittäisi vastaamaan rasitettavien kiinnitysten arvoa, lunastuskorvaus on senkin osalta talletettava. Korvaus voidaan silti maksaa suoraan maanomistajalle, jos pantin haltija on ennen loppukokousta antanut siihen suostumuksensa.

Ystävällisin terveisin,

Anders Blomqvist

toimitusinsinööri

Yhteystiedot:

Postiosoite: Maanmittauslaitos, Kaarlelankatu 27, 67100 Kokkola

Puh. +358 50 4083710

Sähköposti: anders.blomqvist@maanmittauslaitos.fi